b'\n_START_ARTICLE_\nVela Luka\n_START_SECTION_\nGeografija\n_START_PARAGRAPH_\nVela Luka, ki le\xc5\xbei na koncu istoimenskega zaliva, je najve\xc4\x8dje naselje na otoku. Najve\xc4\x8dji del meta le\xc5\xbei na blagih pobo\xc4\x8djih 150 m visokega vrha Splinski Rat, in ravnico pod vrhom 183 m visokega Humi\xc4\x87-a. Samo mesto je z okoli\xc5\xa1kimi gri\xc4\x8di dobro za\xc5\xa1\xc4\x8diteno pred severnimi in ju\xc5\xbenimi vetrovi, medtem pa je poleti izpostavljeno osve\xc5\xbeujo\xc4\x8demu maestralu. Mesto se je pri\xc4\x8delo intenzivneje naseljevati v prvih desetletjih 19. stoletja._NEWLINE_V ju\xc5\xbenem kraku zaliva je ladjedelnica \xc2\xbbGreben\xc2\xab, ki nudi usluge tudi navti\xc4\x8dnim turistom. Pristaja se lahko ob pomolu, kjer morje dose\xc5\xbee globino do 4 metre, ali ob 150 metrov dolgi pristani\xc5\xa1ki obali, kjer je morje globoko do 5 metrov. Zaliv je varen pred vetrovi, le kadar piha mo\xc4\x8dan zahodnik so lahko valovi ve\xc4\x8dji._NEWLINE_Na obali v mestnem parku stoji spomenik padlim partizanom, delo kiparja Mirka Ostoje. Jugozahodno od mesta se nahaja manj\xc5\xa1e jezero Blato. Velo Luko trajekt povezuje s Splitom ter Ublijem na otoku Lastovo.\n_START_SECTION_\nGospodarstvo\n_START_PARAGRAPH_\nPrebivalci Vele Luke se ukvarjajo z poljedelstvom, vinogradni\xc5\xa1tvom, ribolovom in predelavo rib, ladjedelni\xc5\xa1tvom in turizmom._NEWLINE_Ob zalivu Kale, katerem so sloji \xc2\xbbzdravilnega blata\xc2\xab, so zgradili moderen zravili\xc5\xa1ki kompleks \xc2\xbbKale\xc2\xab, v katerem nudijo medicinsko vodeno rehabilitacijo._NEWLINE_V kraju so poleg zdravili\xc5\xa1\xc4\x8da \xc5\xa1e hoteli: H.Adria, H.Dalmacija, H.Pojzedon in kamp Mindel.\n_START_SECTION_\nZgodovina\n_START_PARAGRAPH_\nVela Luka je bila naseljena \xc5\xbee v neolitiku, kar dokazujejo najdbe v Veloj Spilji in najdbe na lokaciji Benificij. Tu so pri arheolo\xc5\xa1kih izkopavanjih na\xc5\xa1li ostanke iz rimskega obdobja, verjetno gre za vilo rustiko. V predelu Gradina se nahaja cerkev sv. Ivana, ki se prvi\xc4\x8d omenja leta 1415._NEWLINE_V pristani\xc5\xa1\xc4\x8du so imeli v preteklih stoletjih posestniki iz Bra\xc4\x8da postavljena skladi\xc5\xa1\xc4\x8da. Med temi skladi\xc5\xa1\xc4\x8di je najstare\xc5\xa1e skladi\xc5\xa1\xc4\x8de dru\xc5\xbeine Ismaelli, katero je bilo zgrajeno  1480._NEWLINE_Mestni muzej ima prostore v pala\xc4\x8di \xc2\xbbFranulovi\xc4\x87-Repak\xc2\xab. Poleg navedenega, imamo tudi zbirko slik sodobne umetnosti, fotografij in skulptur doma\xc4\x8dih in svetovnih umetnikov, ki je bila v 70. letih podarjena mestu Vela Luka. V veliki razstavi privatne Galerije Anke Prizmi\xc4\x87-Sege, ki je bila odprta leta 1983, se hranijo \xc5\xa1tevilne skulpture in slike te priznane umetnice, rojene v Veli Luki._NEWLINE_Med drugo svetovno vojno je bil konec leta 1943 v naselju nastanjen 3. bataljon 1. prekomorske brigade.'